title: Provedbena uredba Komisije (EU) 2016/1057 оd 29. lipnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               30.6.2016

               HR

               Službeni list Europske unije

               L 173/55

         PROVEDBENA UREDBA KOMISIJE (EU) 2016/1057
   оd 29. lipnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  135,4

                  ZZ

                  135,4

                  0709 93 10

                  TR

                  138,7

                  ZZ

                  138,7

                  0805 50 10

                  AR

                  160,3

                  CL

                  198,5

                  MA

                  174,9

                  UY

                  142,5

                  ZA

                  175,1

                  ZZ

                  170,3

                  0808 10 80

                  AR

                  118,3

                  BR

                  102,8

                  CL

                  128,2

                  CN

                  133,6

                  NZ

                  144,7

                  UY

                  71,6

                  ZA

                  106,7

                  ZZ

                  115,1

                  0809 10 00

                  TR

                  224,4

                  ZZ

                  224,4

                  0809 29 00

                  TR

                  347,0

                  ZZ

                  347,0

                  0809 30 10 , 0809 30 90

                  TR

                  124,7

                  ZZ

                  124,7

                  0809 40 05

                  TR

                  148,6

                  ZZ

                  148,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/216 оd 5. veljače 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Brabantse Wal asperges (ZOI))

text:
               17.2.2016

               HR

               Službeni list Europske unije

               L 40/4

         PROVEDBENA UREDBA KOMISIJE (EU) 2016/216
   оd 5. veljače 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Brabantse Wal asperges (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Nizozemske za upis naziva „Brabantse Wal asperges” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Brabantse Wal asperges” potrebno je upisati u registar,

         DONIJELA JE OVU UREDBU:
   Članak 1.
   Naziv „Brabantse Wal asperges” (ZOI) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. veljače 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 329, 6.10.2015., str. 17.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Vijeća (EU) br. 543/2012 od 25. lipnja 2012. o provedbi članka 11. stavka 1. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

text:
               18/Sv. 013

               HR

               Službeni list Europske unije

               212

         32012R0543

               L 165/15

               SLUŽBENI LIST EUROPSKE UNIJE

               25.06.2012.

      PROVEDBENA UREDBA VIJEĆA (EU) br. 543/2012
   od 25. lipnja 2012.
   o provedbi članka 11. stavka 1. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 1.,
   budući da:

               (1)

               Vijeće je 1. kolovoza 2011. donijelo Uredbu (EU) br. 753/2011.

               (2)

               Odbor, osnovan na temelju stavka 30. Rezolucije Vijeća sigurnosti Ujedinjenih naroda 1988 (2011.), 18. svibnja 2012. izmijenio je popis pojedinaca, skupina, poduzeća i subjekata koji podliježu mjerama ograničavanja.

               (3)

               Prilog I. Uredbi (EU) br. 753/2011 stoga bi trebalo izmijeniti na odgovarajući način,

         DONIJELO JE OVU UREDBU:
   Članak 1.
   Prilog I. Uredbi (EU) br. 753/2011 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 25. lipnja 2012.

            Za Vijeće

            Predsjednica

         C. ASHTON

      (1)  SL L 199, 2.8.2011., str. 1.
   PRILOG
   Unosi u Prilogu I. Uredbi (EU) br. 753/2011 za dolje navedene osobe zamjenjuje se dolje navedenim unosima:
   A.   Pojedinci povezani s talibanima

               1.

                  Shams Ur-Rahman Abdul Zahir (alias
                  (a) Shamsurrahman (b) Shams-u-Rahman (c) Shamsurrahman Abdurahman, (d) Shams ur-Rahman Sher Alam).

                  Naslov:
                  (a) mula (b) maulavi. Razlozi za uvrštenje na popis: zamjenik ministra poljoprivrede za vrijeme talibanskog režima. Datum rođenja: 1969. Mjesto rođenja: selo Waka Uzbin, okrug Sarobi, pokrajina Kabul, Afganistan. Državljanstvo: afganistansko. Nacionalni identifikacijski broj:
                  (a)2 132 370 (afganistanska nacionalna osobna iskaznica (tazkira)). (b)812 673 (afganistanska nacionalna osobna iskaznica (tazkira)). Ostali podaci:
                  (a) navodno boravi u pograničnom području između Afganistana i Pakistana, (b) umiješan u nezakonitu trgovinu opojnim drogama, (c) pripadnik plemena Ghilzai. Datum uvrštenja na popis:23.2.2001.
               Dodatni podaci koje Odbor za sankcije navodi u sažetku razloga za uvrštenje na popis:
               Prema podacima od lipnja 2007., Shams ur-Rahman Sher Alam bio je član talibana odgovoran za pokrajinu Kabul. Vodio je talibanske vojne operacije u Kabulu i njegovoj okolici te je sudjelovao u brojnim napadima.

               2.

                  Ubaidullah Akhund Yar Mohammed Akhund (alias
                  (a) Obaidullah Akhund, (b) Obaid Ullah Akhund).

                  Naslov:
                  (a) mula, (b) hadžija, (c) maulavi. Razlozi za uvrštenje na popis: ministar obrane za vrijeme talibanskog režima. Datum rođenja:
                  (a) oko 1968., (b) 1969. Mjesto rođenja: (a) selo Sangisar, okrug Panjwai, pokrajina Kandahar, Afganistan, (b) okrug Arghandab, pokrajina Kandahar, Afganistan, (c) područje Nalgham, okrug Zheray, pokrajina Kandahar, Afganistan. Državljanstvo: afganistansko. Ostali podaci:
                  (a) bio je jedan od zamjenika mule Mohammeda Omara, (b) bio je član Talibanskog vrhovnog vijeća, zadužen za vojne operacije, (c) uhićen 2007. i u pritvoru u Pakistanu, (d) navodno preminuo u ožujku 2010., (e) ženidbeno povezan sa Salehom Mohammadom Kakarom Akhtarom Muhammadom, (e) pripadnik plemena Alokozai. Datum uvrštenja na popis:25.1.2001.
               Dodatni podaci koje Odbor za sankcije navodi u sažetku razloga za uvrštenje na popis:
               Ubaidullah Akhund bio je zamjenik Mohammeda Omara i član talibanskog vodstva zadužen za vojne operacije.

               3.

                  Mohammad Jawad Waziri.

               Razlozi za uvrštenje na popis: Odjel za UN, Ministarstvo vanjskih poslova za vrijeme talibanskog režima. Datum rođenja: oko 1960. Mjesto rođenja: (a) okrug Jaghatu, pokrajina Maidan Wardak, Afganistan, (b) okrug Sharana, pokrajina Paktia, Afganistan. Državljanstvo: afganistansko. Ostali podaci:
                  (a) navodno boravi u pograničnom području između Afganistana i Pakistana, (b) pripadnik plemena Wazir. Datum uvrštenja na popis:23.2.2001.

               4.

                  Nazir Mohammad Abdul Basir (alias Nazar Mohammad)

                  Naslov:
                  (a) maulavi, (b) sar mualim. Razlozi za uvrštenje na popis:
                  (a) gradonačelnik Kunduza, (b) zamjenik guvernera pokrajine Kunduz (Afganistan) za vrijeme talibanskog režima. Datum rođenja: 1954. Mjesto rođenja: selo Malaghi, okrug Kunduz, pokrajina Kunduz, Afganistan. Državljanstvo: afganistansko. Ostali podaci: navodno preminuo 9. studenoga 2008.Datum uvrštenja na popis:23.2.2001.

               5.

                  Abdulhai Salek

                  Naslov: maulavi. Razlozi za uvrštenje na popis: guverner pokrajine Uruzgan za vrijeme talibanskog režima. Datum rođenja: oko 1965. Mjesto rođenja: selo Awlyatak, područje Gardan Masjid, okrug Chaki Wardak, pokrajina Maidan Wardak, Afganistan. Državljanstvo: afganistansko. Ostali podaci:
                  (a) navodno preminuo 1999. u sjevernom Afganistanu, (b) pripadnik plemena Wardak. Datum uvrštenja na popis:23.2.2001.

               6.

                  Abdul Latif Mansur (alias
                  (a) Abdul Latif Mansoor (b) Wali Mohammad)

                  Naslov: maulavi. Razlozi za uvrštenje na popis: ministar poljoprivrede talibanskog režima. Datum rođenja: oko 1968. Mjesto rođenja: (a) okrug Jaghatu, pokrajina Paktia, Afganistan, (b) okrug Garda Saray, pokrajina Paktia, Afganistan. Državljanstvo: afganistansko. Ostali podaci:
                  (a) od svibnja 2007. član talibanske mreže Miram Shah Shura, (b) član Talibanskog vrhovnog vijeća i voditelj Političke komisije Vijeća 2009., (c) od 2010. talibanski zapovjednik u istočnom Afganistanu, (d) od kraja 2009. član talibana odgovoran za afganistansku pokrajinu Nangarhar, (e) navodno boravi u pograničnom području između Afganistana i Pakistana, (f) pripadnik plemena Sahak (Ghilzai). Datum uvrštenja na popis:31.1.2001.
               Dodatni podaci koje Odbor za sankcije navodi u sažetku razloga za uvrštenje na popis:
               Abdul Latif Mansur bio je član talibanskog „Vijeća Miram Shah” prema podacima od svibnja 2007.Bio je guverner u sjeni afganistanske pokrajine Nangarhar 2009. i voditelj talibanske političke komisije sredinom 2009. Prema podacima od svibnja 2010., Abdul Latif Mansur bio je viši talibanski zapovjednik u istočnom Afganistanu.

               7.

                  Allah Dad Tayeb Wali Muhammad (alias
                  (a) Allah Dad Tayyab, (b) Allah Dad Tabeeb).

                  Naslov:
                  (a) mula, (b) hadžija. Razlozi za uvrštenje na popis: zamjenik ministra za komunikacije talibanskog režima. Datum rođenja: oko 1963. Mjesto rođenja: (a) okrug Ghorak, pokrajina Kandahar, Afganistan, (b) okrug Nesh, pokrajina Uruzgan, Afganistan. Državljanstvo: afganistansko. Ostali podaci: pripadnik plemena Popalzai. Datum uvrštenja na popis:25.1.2001.

               8.

                  Zabihullah Hamidi (alias Taj Mir)
               Razlozi za uvrštenje na popis: zamjenik ministra visokog obrazovanja talibanskog režima. Datum rođenja: 1958-1959. Mjesto rođenja: selo Payeen Bagh, okrug Kahmard, pokrajina Bamyan, Afganistan. Adresa: područje Dashti Shor, Mazari Sharif, pokrajina Balkh, Afganistan. Državljanstvo: afganistansko. Datum uvrštenja na popis:23.2.2001.

               9.

                  Mohammad Yaqoub.

                  Naslov: maulavi. Razlozi za uvrštenje na popis: voditelj agencije za informiranje Bakhtar (BIA) za vrijeme talibanskog režima. Datum rođenja: oko 1966. Mjesto rođenja: (a) okrug Shahjoj, pokrajina Zabul, Afganistan, (b) okrug Janda, pokrajina Ghazni, Afganistan. Državljanstvo: afganistansko. Ostali podaci:
                  (a) član talibanske komisije za kulturu, (b) navodno boravi u pograničnom području između Afganistana i Pakistana, (c) pripadnik plemena Kharoti. Datum uvrštenja na popis:23.2.2001.
               Dodatni podaci koje Odbor za sankcije navodi u sažetku razloga za uvrštenje na popis:
               Prema podacima od 2009., Mohammad Yaqoub bio je vodeći član talibana u okrugu Yousef Khel u pokrajini Paktika.

               10.

                  Mohammad Shafiq Ahmadi.

                  Naslov: mula. Razlozi za uvrštenje na popis: guverner pokrajine Samangan za vrijeme talibanskog režima. Datum rođenja: 1956-1957. Mjesto rođenja: okrug Tirin Kot, pokrajina Uruzgan, Afganistan. Državljanstvo: afganistansko. Datum uvrštenja na popis:23.2.2001.

               11.

                  Ahmad Jan Akhundzada Shukoor Akhundzada (alias
                  (a) Ahmad Jan Akhunzada (b) Ahmad Jan Akhund Zada).

                  Naslov:
                  (a) maulavi (b) mula. Razlozi za uvrštenje na popis: guverner pokrajina Zabol i Uruzgan za vrijeme talibanskog režima. Datum rođenja: 1966-1967. Mjesto rođenja: (a) selo Lablan, okrug Dehrawood, pokrajina Uruzgan, Afganistan, (b) okrug Zurmat, pokrajina Paktia, Afganistan. Državljanstvo: afganistansko. Ostali podaci:
                  (a) početkom 2007. član talibana zadužen za afganistansku pokrajinu Uruzgan, (b) šurjak mule Mohammeda Omara, (c) navodno boravi u pograničnom području između Afganistana i Pakistana. Datum uvrštenja na popis:25.1.2001.
               Dodatni podaci koje Odbor za sankcije navodi u sažetku razloga za uvrštenje na popis:
               Ahmad Jan Akhunzada Shukoor Akhunzada bio je početkom 2007. član talibana zadužen za pokrajinu Uruzgan.

               12.

                  Khalil Ahmed Haqqani (alias
                  (a) Khalil Al-Rahman Haqqani, (b) Khalil ur Rahman Haqqani, (c) Khaleel Haqqani).

                  Naslov: hadžija. Adresa: (a) Peshawar, Pakistan; (b) pored medrese Dergey Manday u selu Dergey Manday, nadomak Miram Shaha, agencija Sjeverni Waziristan (NWA), plemensko područje pod saveznom upravom (FATA), Pakistan, (c) selo Kayla pored Miram Shaha, agencija Sjeverni Waziristan (NWA), plemensko područje pod saveznom upravom (FATA), Pakistan; (d) selo Sarana Zadran, pokrajina Paktia, Afganistan. Datum rođenja:
                  (a)1.1.1966., (b) između 1958. i 1964. Mjesto rođenja: selo Sarana, područje Garda Saray, okrug Waza Zadran, pokrajina Paktia, Afganistan. Državljanstvo: afganistansko. Ostali podaci:
                  (a) visoki član mreže Haqqani, koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana; (b) prije toga je putovao u Dubai, Ujedinjene Arapske Emirate i tamo prikupljao financijska sredstva; (c) brat Jalaluddina Haqqanija i stric Sirajuddina Jallaloudinea Haqqanija. Datum uvrštenja na popis:9.2.2011.
               Dodatni podaci koje Odbor za sankcije navodi u sažetku razloga za uvrštenje na popis:

                           Khalil Ahmed Haqqani visoko je pozicionirani član mreže Haqqani, militantne skupine povezane s talibanima koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana. Mreža Haqqani u prvim je redovima pobunjeničkih aktivnosti u Afganistanu, a osnovao ju je brat Khalila Haqqanija, Jalaluddin Haqqani (TI.H.40.01.) koji se sredinom 1990-ih pridružio talibanskom režimu mule Mohammeda Omara.

                           Khalil Haqqani u ime talibana i mreže Haqqani prikuplja financijska sredstva, često putujući u inozemstvo radi susreta s financijskim pomagačima. Od rujna 2009. Khalil Haqqani je putovao u Zaljevske zemlje i od tamošnjih izvora prikupljao financijska sredstva, a isto je činio i u južnoj i istočnoj Aziji.

                           Khalil Haqqani podupire i talibane i mrežu Haqqani koja djeluje u Afganistanu. Od početka 2010., Khalil Haqqani je financirao talibanske ćelije u pokrajini Logar u Afganistanu. Khalil Haqqani je 2009. opskrbio i nadzirao oko 160 boraca u pokrajini Logar u Afganistanu te je bio jedan od nekolicine odgovornih za čuvanje zatočenih neprijateljskih zatvorenika koje su zarobili talibani i mreža Haqqani. U vezi talibanskih operacija nadređen mu je Sirajuddin Haqqani, njegov nećak.

                           Khalil Haqqani nastupao je i u ime Al Qaide, a povezan je i s njezinim vojnim operacijama. Khalil Haqqani je 2002. razmjestio borce kako bi pojačao Al Qaidine postrojbe u pokrajini Paktia u Afganistanu.

               13.

                  Badruddin Haqqani (alias Atiqullah).

                  Adresa: Miram Shah, Pakistan. Datum rođenja: oko 1975.-1979. Mjesto rođenja: Miramshah, Sjeverni Waziristan, Pakistan. Ostali podaci:
                  (a) operativni zapovjednik mreže Haqqani i član talibanske šure u Miram Shahu, (b) pomagao je voditi napade na ciljeve u jugoistočnom Afganistanu, (c) sin Jalaluddina Haqqanija, brat Sirajuddina Jallaloudinea Haqqanija i Nasiruddina Haqqanija, nećak Khalila Ahmeda Haqqanija. Datum uvrštenja na popis:11.5.2011.
               Dodatni podaci koje Odbor za sankcije navodi u sažetku razloga za uvrštenje na popis:

                           Badruddin Haqqani operativni je zapovjednik mreže Haqqani, militantne skupine povezane s talibanima koja svojim djelovanjem rukovodi iz agencije Sjeverni Waziristan u plemenskom području pod saveznom upravom Pakistana. Mreža Haqqani u prvim je redovima pobunjeničkih aktivnosti u Afganistanu i odgovorna je za mnoge važne napade. Vodstvo mreže Haqqani čine trojica najstarijih sinova njezinog osnivača Jalaluddina Haqqanija, koji se sredinom 1990-ih pridružio talibanskom režimu mule Mohammeda Omara. Badruddin je Jalaluddinov sin, a brat je Nasiruddina Haqqanija i Sirajuddina Haqqanija te je uz to nećak Khalila Ahmeda Haqqanija.

                           Badruddin pomaže voditi napade pobunjenika i stranih boraca povezanih s talibanima na ciljeve u jugoistočnom Afganistanu. Badruddin je član talibanske šure Miram Shah koja je nadređena mreži Haqqani.

                           Badruddin je navodno zadužen za otmice koje izvodi mreža Haqqani. Odgovoran je za otmice brojnih Afganistanaca i stranih državljana u pograničnom području između Afganistana i Pakistana.

               14.

                  Malik Noorzai (alias: (a) Hajji Malik Noorzai, (b) Hajji Malak Noorzai, (c) Haji Malek Noorzai, (d) Haji Maluk, (e) Haji Aminullah).

                  Naslov: hadžija. Adresa: (a) cesta Boghra, selo Miralzei, Chaman, pokrajina Balučistan, Pakistan, (b) Kalay Rangin, okrug Spin Boldak, pokrajina Kandahar, Afganistan. Datum rođenja:
                  (a) 1957., (b) 1960. Mjesto rođenja: grad uz granicu Chaman, Pakistan. Državljanstvo: afganistansko. Ostali podaci:
                  (a) talibanski financijer, (b) vlasnik tvrtki u Japanu i često putuje u Dubai, Ujedinjeni Arapski Emirati, i u Japan, (c) od 2009. podupire talibanske aktivnosti, uključujući kroz novačenje i pružanje logističke potpore, (d) navodno boravi u pograničnom području između Afganistana i Pakistana, (e) pripadnik plemena Noorzai, (f) brat Faizullaha Khana Noorzaija. Datum uvrštenja na popis:04.10.2011.
               Dodatni podaci koje Odbor za sankcije navodi u sažetku razloga za uvrštenje na popis:
               Malik Noorzai je poslovni čovjek sa sjedištem u Pakistanu koji financijski podupire talibane. Malik i njegov brat, Faizullah Noorzai Akhtar Mohammed Mira Khan, uložili su milijune dolara u različite poslove za talibane. Krajem 2008. predstavnici talibana pristupili su Maliku kao poslovnom čovjeku koji će za njih ulagati talibanska financijska sredstva. Najkasnije od 2005. Malik je također osobno dao tisuće dolara i talibanima razdijelio stotine tisuća dolara, koje je djelomično prikupio od donatora iz regije Zaljeva i Pakistana, a djelomično se radilo o Malikovom vlastitom novcu. Malik je također vodio hawala račun u Pakistanu na koji su svakih nekoliko mjeseci uplaćivane desetine tisuća dolara doznačene iz zemalja Zaljeva za potporu talibanskim aktivnostima. Malik je također podupirao talibanske aktivnosti. Malik je 2009. već 16 godina bio glavni upravitelj medrese (vjerske škole) u pograničnom području između Afganistana i Pakistana koju su talibani koristili za indoktrinaciju i obučavanje novaka. Između ostaloga, Malik je isporučivao financijska sredstva kojima se podupirao rad medrese. Malik zajedno sa svojim bratom također ima ulogu u skladištenju vozila koja će se koristiti u samoubilačkim bombaškim napadima talibana te pomaže u premještanju talibanskih boraca u području afganistanske pokrajine Helmand. Malik posjeduje tvrtke u Japanu i često posjećuje Dubai i Japan iz poslovnih razloga. Malik je već 2005. posjedovao tvrtku za uvoz vozila u Afganistanu koja je uvozila vozila iz Dubaija i Japana. Uvozio je automobile, dijelove za automobile i odjeću iz Dubaija i Japana za svoje tvrtke u koje su uložila dva talibanska zapovjednika. Sredinom 2010., Malik i njegov brat osigurali su puštanje stotina kontejnera za teret, navodno vrijednih milijune dolara, a koje su pakistanska tijela zaplijenila ranije te godine jer su smatrala da primatelji imaju veze s terorizmom.

               15.

                  Faizullah Khan Noorzai (alias: (a) Hajji Faizullah Khan Noorzai, (b) Haji Faizuulah Khan Norezai, (c) Haji Faizullah Khan, (d) Haji Fiazullah, (e) Haji Faizullah Noori, (f) Haji Faizullah Noor, (g) Faizullah Noorzai Akhtar Mohammed Mira Khan (h) Haji Pazullah Noorzai, (i) Haji Mullah Faizullah).

                  Naslov: hadžija. Adresa: (a) cesta Boghra, selo Miralzei, Chaman, pokrajina Balučistan, Pakistan, (b) Kalay Rangin, okrug Spin Boldak, pokrajina Kandahar, Afganistan. Datum rođenja:
                  (a) 1962., (b) 1961., (c) između 1968. i 1970., (d) 1962. Mjesto rođenja: (a) Lowy Kariz, okrug Spin Boldak, pokrajina Kandahar, Afganistan, (b) Kadanay, okrug Spin Boldak, pokrajina Kandahar, Afganistan, (c) Chaman, pokrajina Balučistan, Pakistan. Državljanstvo: afganistansko. Ostali podaci:
                  (a) istaknuti talibanski financijer, (b) od sredine 2009. talibanske borce opskrbljuje oružjem, streljivom, eksplozivima i medicinskom opremom; prikuplja financijska sredstva za talibane i osigurava njihovo osposobljavanje u pograničnom području između Afganistana i Pakistana, (c) prethodno je organizirao i financirao talibanske operacije u afganistanskoj pokrajini Kandahar, (d) od 2010., vlasnik tvrtki i putuje u Dubai, Ujedinjeni Arapski Emirati, i u Japan, (e) pripadnik plemena Noorzai, podplemena Miralzai, (f) brat Malika Noorzaija, (g) ime oca je Akhtar Mohammed (alias: Haji Mira Khan). Datum uvrštenja na popis:4.10.2011.
               Dodatni podaci koje Odbor za sankcije navodi u sažetku razloga za uvrštenje na popis:

                           Faizullah Noorzai Akhtar Mohammed Mira Khan istaknuti je talibanski financijer preko kojeg su visoki talibanski vođe uložili financijska sredstva. Za talibane je od donatora iz zemalja Zaljeva prikupio više od 100 000 USD, a 2009. dao je dio vlastitog novca. Također je financijski podupirao talibanskog zapovjednika u pokrajini Kandahar i osigurao financijska sredstva za pomoć osposobljavanju talibanskih boraca i boraca Al Qaide koji su trebali izvesti napade protiv Koalicije i afganistanskih vojnih snaga. Sredinom 2005. Faizullah je organizirao i financirao talibanske operacije u afganistanskoj pokrajini Kandahar. Osim financijske podrške, Faizullah je i na druge načine podupirao osposobljavanje talibana i njihove operacije. Od sredine 2009., Faizullah talibanske borce u južnom Afganistanu opskrbljuje oružjem, streljivom, eksplozivima i medicinskom opremom. Sredinom 2008. Faizullah je bio odgovoran za smještaj talibanskih bombaša samoubojica i njihovo premještanje iz Pakistana u Afganistan. Faizullah je također talibanima osigurao protuzračne rakete, pomagao je u premještanju talibanskih boraca u području afganistanske pokrajine Helmand, podupirao je samoubilačke bombaške napade talibana i dostavljao je radija i vozila članovima talibana u Pakistanu.

                           Faizullah od sredine 2009. vodi medresu (vjersku školu) u pograničnom području između Afganistana i Pakistana u kojoj je za talibane prikupljeno desetine tisuća dolara. Područje Faizullahove medrese korišteno je za osposobljavanje talibanskih boraca za izradu i korištenje improviziranih eksplozivnih naprava (IED). Krajem 2007. Faizullahova medresa korištena je za osposobljavanje boraca Al Qaide koji su poslije poslani u afganistansku pokrajinu Kandahar.

                           Faizullah je 2010. imao urede i vjerojatno posjedovao nekretnine, uključujući hotele, u Dubaiju, Ujedinjeni Arapski Emirati. Faizullah je s bratom Malikom Noorzaijem redovito putovao u Dubai i Japan i uvozio automobile, dijelove automobila i odjeću. Faizulah je već 2006. posjedovao tvrtke u Dubaiju i Japanu.